သားအချစ် မြေးအနှစ်

သားအချစ် မြေးအနှစ် သည် မြန်မာဆိုရိုးစကား ဖြစ်သည်။

အဓိပ္ပာယ်

“သားအချစ် မြေးအနှစ်” ဆိုသည်မှာ မိဘဘဝမှ အဘိုးအဘွားဘဝသို့ ရောက်ရှိသွားသောအခါ ဖြစ်ပေါ်လာတတ်သည့် ချစ်ခြင်းမေတ္တာ၏ အပြောင်းအလဲကို ဖော်ပြသော ဆိုရိုးစကားဖြစ်သည်။ “သားအချစ်” (မိဘများသည် မိမိတို့၏ သားသမီးများကို ချစ်ခင်ကြသည်) ထက် “မြေးအနှစ်” (အဘိုးအဘွားများသည် မြေးများကို ပို၍ ချစ်ခင်မြတ်နိုးကြသည်) ဟု ဆိုလိုသည်။ ဆိုလိုသည်မှာ မိဘများသည် မိမိတို့၏ သားသမီးများကို ချစ်ခင်ကြသော်လည်း အဘိုးအဘွားများမှာ မြေးများကို သာ၍ပင် ချစ်ခင်မြတ်နိုးကြကြောင်းကို ဖော်ပြသည်။ မြေးများအပေါ်တွင် ပိုမို၍ အလိုလိုက်ခြင်း၊ ချစ်မြတ်နိုးခြင်းများ ပြုလုပ်တတ်ကြသည်။ ဤဆိုရိုးစကားသည် မိသားစု ဆက်ဆံရေးတွင် အဘိုးအဘွားနှင့် မြေးတို့၏ အထူးခြားဆုံး ဆက်ဆံရေးကို ပုံဖော်သည်။

ကိုးကားချက်များ

   "သားသမီးအချစ် မြေးအနှ်စဆိုသော စကားအတိုင်း ဦးတိုးမှာ ရိုးတွင်း ခြင်ဆီအထိ စွဲအောင် သဲသဲမဲမဲ ချစ်ခဲ့ရှာတော့၏။" [၁၂၉၈] ခင်လေးတို။ ၁၆။
   "သားမှာ အချစ်၊ မြေးမှာ အနှစ် ဆိုသော စကားကဲ့သို့ မြေးမကလေးအားအလွန်ပင် ချစ်ခဲ့လေသည်။" [၁၃၁၅] မြဝတီ၊ ၂၊ ၁။ ၂၇၆။

ကိုးကား

Category:မြန်မာဆိုရိုးစကားများ